**Yohan Kroyf Arena** (nid. Johan Cruijff Arena) — Hollandiyanın Amsterdam şəhərində yerləşən stadion. Ayaks futbol klubu bu stadiondan istifadə edir. 1997–2007-ci illər arasında Avropa Amerika Futbol Liqası (NFL) komandalarından biri olan "Amsterdam Admiralları" bu stadiondan istifadə edib.

Tarixi
------

Bu stadionun tikilməsi ilk dəfə 1992-ci ildə Amsterdamın Yay Olimpiya Oyunlarına namizəd olduğu zaman gündəmə çıxmışdı. Amma bu haqqı Barselona şəhəri qazandıqdan sonra bu layihə unudulmuşdur. Daha sonra bu layihə yenə gündəmə gəlmiş və 1993-cü ildə stadionun təməli atılmışdır. Kraliça Beatriks stadionun açılışını 14 avqust 1996-cu ildə etmişdir.

Haqqında
--------

Stadionun loqosu
Stadionda futbol və Amerikan futbolu müsabiqələri, konsertlər də keçirilir. İçində həmçinin restoranlar, konfrans otaqları və azarkeşlərin tələblərini ödəyən digər müəssəsələr vardır. Ən əhəmiyyətli xüsusiyyəti damının açılıb-bağlana bilməsidir. Tikilməsinə 96 milyon avro xərclənmişdir. Hazırkı dəyəri isə 140 milyon avro-dur. 2000-ci ildə futbol üzrə Avropa çempionatına ev sahibliyi etmişdir. Stadionun ot örtüyü fırtına, yağış, qar kimi hadisələrə davamlıdır, amma damın bağlı olması üzündən gün işığı görməyən otlar hər ay dəyişdirilməlidir. 8 dəqiqə ərzində boşaldıla bilən stadionda siqaret çəkmək qadağandır. UEFA-nın 5 ulduzlu stadionudur. Maykl Cekson, Tina Torner, Devid Boui, Eminem, Robbi Vilyams, Selin Dion ve Madonna kimi müğənnilər burada konsert vermişdirlər. 1998-ci ildə UEFA Çempionlar Liqasının finalı bu stadionda oynanmışdır. 2005-ci ildə məşhur futbol adamı Rinu Mişelsin ölümündən sonra ölümündən sonra Ayaks azarkeşləri bu stadionun Rinu Mişels stadionu olmasını istəmişdilər.

Avropa çempionatı - 2000
------------------------

| Tarix |  | Nəticə |  | Mərhələ |
| --- | --- | --- | --- | --- |
| 11 iyun 2000 | Niderland Niderland | 1–0 | Çexiya Çexiya | D qrupu |
| 18 iyun 2000 | Sloveniya Sloveniya | 1–2 | İspaniya İspaniya | C qrupu |
| 21 iyun 2000 | Fransa Fransa | 2–3 | Niderland Niderland | D qrupu |
| 24 iyun 2000 | Türkiyə Türkiyə | 0–2 | Portuqaliya Portuqaliya | ¼ final |
| 29 iyun 2000 | Niderland Niderland | 0–0 | İtaliya İtaliya | Yarımfinal |

Qalereya
--------

* Çelsi-Benfika (2:1) oyunundan görüntü, 2013 Avropa Liqasının finalı.Çelsi-Benfika (2:1) oyunundan görüntü, 2013 Avropa Liqasının finalı.
* Ayaks-Ekselsior oyununda tribunaAyaks-Ekselsior oyununda tribuna
* Stadionda konsertStadionda konsert
* Yandan görünüşYandan görünüş

İstinadlar
----------

1. ↑  "Arxivlənmiş surət". 2015-01-18 tarixində arxivləşdirilib. İstifadə tarixi: 2015-03-20.
2. ↑  "Arxivlənmiş surət". 2017-11-18 tarixində orijinalından arxivləşdirilib. İstifadə tarixi: 2015-03-20.
3. ↑  "Arxivlənmiş surət". 2008-06-17 tarixində orijinalından arxivləşdirilib. İstifadə tarixi: 2015-03-20.
4. ↑  "Arxivlənmiş surət". 2016-10-21 tarixində arxivləşdirilib. İstifadə tarixi: 2015-03-20.
5. ↑  "Arxivlənmiş surət". 2010-02-02 tarixində arxivləşdirilib. İstifadə tarixi: 2015-03-20.
6. ↑  "Arxivlənmiş surət". 2017-07-28 tarixində orijinalından arxivləşdirilib. İstifadə tarixi: 2015-03-20.

Xarici keçidlər
---------------


Vikianbarda Yohan Kroyf Arena ilə əlaqəli mediafayllar var.

* Rəsmi sayt
* Ayaks muzeyi Arxivləşdirilib 2008-06-17 at the Wayback Machine
* Amsterdam ArenA Stadion bələdçisi

| ⛭2000 Avropa Kubokunun keçirildiyi stadionlar |
| --- |
| Belçika | 
* **Yan Breydel stadionu** (Brügge)
* **Kral Boduen stadionu** (Brüssel)
* **Şarlerua stadionu** (Şarlerua)
* **Moris Dyüfran stadionu** (Lyej)

 |
| Niderland | 
* **Amsterdam Arena** (Amsterdam)
* **Helredom** (Arnem)
* **Filips stadionu** (Eyndhoven)
* **Feyenoord stadionu** (Rotterdam)

 |